มิน พีชญา สวยเจิดส่งท้ายปารีส จัดเต็มแฟชั่นโอต์กูตูร์ลงปกนิตยสาร
ฮอตไม่หยุด ฉุดไม่อยู่ สำหรับนางเอกหน้าหวาน มิน พีชญา วัฒนามนตรี หลังเจ้าตัวเหินฟ้าไปสวย เจิด ปัง กับการถูกเทียบเชิญจากแบรนด์เสื้อผ้าชั้นนำระดับโลกให้ไปร่วมชมแฟชั่นโชว์สุดอลังการกับที่นั่ง Front Row ในงาน Paris Haute Couture Fashion Week 2019 ที่กรุงปารีส ประเทศฝรั่งเศส,ล่าสุดสาวมินก็ทำชาวฝรั่งเศสและนักท่องเที่ยวแตกตื่นเมื่อเจ้าตัวจัดเต็มสวมชุดราตรีสุดอลังการราวกับลงมาจากแคตวอล์ก เพื่อถ่ายแฟชั่นขึ้นปกนิตยสาร Vogue Thailand ในธีมแฟชั่นโอต์กูตูร์ โดยแฟชั่นเซ็ตนี้สาวมินสวมใสชุดราตรีสุดอลังการของแบรนด์โอต์กูตูร์อย่าง Giambattista Valli (ฌามบัตติสต้า วัลลี) ของดีไซเนอร์ชื่อดังชาวอิตาลี Giambattista Valli พร้อมสวมเครื่องประดับสุดหรูจากแบรนด์ Messika (เมสสิก้า) โดยครั้งนี้ทางทีมงานได้ครีเอตไอเดียเลือกโลเกชั่นสุดเก๋กับจุดไฮไลต์สำคัญของกรุงปารีส เรียกว่านางแบบก็สวย วิวก็ดี ภาพที่ออกมาก็เลยดูเพอร์เฟกต์สิบเต็มสิบไปเลย,ซึ่ง มิน กล่าวว่า มินสนุกมากค่ะกับการที่ได้มาถ่ายแบบที่ประเทศฝรั่งเศสในครั้งนี้ มันตื่นเต้น เพราะเราไปถ่ายกันในที่ท่องเที่ยวไฮไลต์เด็ดๆ ของปารีสทั้งนั้น แต่ละที่ก็จะมีชาวต่างชาติเข้ามาดูเราทำงาน เข้ามาถ่ายรูปเราและยิ่งพอเค้ารู้ว่าเราเป็นนักแสดงชาวไทยเค้าก็ชมว่าคนไทยสวย น่ารัก เราก็ยิ่งปลื้ม มีกำลังใจในการทำงานเข้าไปใหญ่เลย,คือวันนั้นทางดีไซเนอร์เค้าเอาชุดมาเยอะมาก แต่ละชุดสวยๆ ทั้งนั้น แล้วเค้าก็จับเราแปลงโฉมออกมาได้สวยมาก แล้วก็ไปถ่ายในแต่ละที่ของปารีสทั้งในน้ำ บนประตูรั้ว บนกำแพง คือมันก็แปลกดีค่ะ เราได้ทำอะไรอย่างที่เราไม่เคยทำ แถมภาพที่ออกมาดูดีและก็สวยมาก วันนั้นอากาศก็ดี คือทุกอย่างมันลงตัวไปหมดจริงๆ ก็ฝากแฟนๆ ทุกคนติดตามผลงานชิ้นนี้ของมิน เราทุกคนตั้งใจทำเพื่อแฟนๆ ค่ะ.
ฮอตไม่หยุด ฉุดไม่อยู่ สำหรับมิน พีชญา ล่าสุดทำชาวฝรั่งเศสและนักท่องเที่ยวแตกตื่น เมื่อเจ้าตัวจัดเต็มสวมชุดราตรีสุดอลังการเพื่อถ่ายแฟชั่นขึ้นปกนิตยสาร Vogue Thailand ในธีมแฟชั่นโอต์กูตูร์
มิน พีชญา,มิน พีชญา วัฒนามนตรี,มิน พีชญา ถ่ายแบบ,มิน พีชญา ผลงาน,ดารา